**Projektas**

|  |  |  |
| --- | --- | --- |
|  | **Šilutės rajono savivaldybėS TARYBA** |  |

**DĖL DARBO SUTARTIES NUTRAUKIMO SU INKAKLIŲ MOKYKLOS - DAUGIAFUNKCIO CENTRO DIREKTORIUMI ALGIMANTU JOKŠU**

Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos darbo kodekso 129 straipsnio 1 ir 2 dalimis, 140 straipsnio 1 dalies 2 punktu ir 2 dalimi, 141 straipsnio 1 dalimi, 177 straipsnio 2 dalimi, Lietuvos Respublikos biudžetinių įstaigų įstatymo 4 straipsnio 3 dalies 2 punktu, remdamasi Šilutės rajono savivaldybės tarybos 2016 m. gegužės 5 d. sprendimu Nr. T1-323 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“ ir 2016 m. gegužės 5 d. sprendimu Nr. T1-330 „Dėl Šilutės r. Inkaklių mokyklos - daugiafunkcio centro reorganizavimo“ ir atsižvelgdama į 2016 m. gegužės 9 d. įspėjimą Nr. R3-(2.1.19)-3386 dėl atleidimo iš darbo, Šilutės rajono savivaldybės taryba

n u s p r e n d ž i a:

1. Nutraukti su Inkaklių mokyklos - daugiafunkcio centro direktoriumi Algimantu Jokšu darbo sutartį pagal Lietuvos Respublikos darbo kodekso 129 straipsnio 2 dalį nuo 2016 m. rugsėjo 15 d., o turint jam laikino nedarbingumo pažymėjimą, atleidimo datą perkelti į pirmą darbo dieną po laikino nedarbingumo pasibaigimo.

2. Pavesti Švėkšnos „Saulės“ gimnazijai atsiskaityti su Algimantu Jokšu jo atleidimo dieną ir išmokėti jam priklausantį darbo užmokestį, kompensaciją už nepanaudotas kasmetines atostogas bei 2 (dviejų) mėnesių jo vidutinio mėnesinio darbo užmokesčio dydžio išeitinę išmoką. Išeitinę išmoką pradėti mokėti praėjus mėnesiui nuo atleidimo dienos ir mokėti kas mėnesį lygiomis dalimis.

3. Įgalioti Savivaldybės merą pasirašyti Inkaklių mokyklos - daugiafunkcio centro direktoriaus Algimanto Jokšo darbo sutartyje įrašą dėl darbo sutarties nutraukimo.

Šis sprendimas gali būti skundžiamas Lietuvos Respublikos darbo kodekso nustatyta tvarka.

Savivaldybės meras

Sigitas Šeputis

2016-09-

Arvydas Bielskis Vita Stulgienė Birutė Tekorienė

2016-08-29 2016-08-30 2016-08-29

Rengė Dalia Bernotienė

2016-08-29 P:\TARYBOS\_PROJEKTAI\_2011-2016\2016 METAI\2016-09-29\JUR04SJK.DOCX

**ŠILUTĖS RAJONO SAVIVALDYBĖS**

**PERSONALO IR TEISĖS SKYRIUS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL DARBO SUTARTIES NUTRAUKIMO SU INKAKLIŲ MOKYKLOS – DAUGIAFUNKCIO CENTRO DIREKTORIUMI ALGIMANTU JOKŠU“**

2016 m. rugpjūčio 29 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Vadovaujantis Šilutės rajono savivaldybės tarybos 2016 m. gegužės 5 d. sprendimu Nr. T1-323 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“ ir 2016 m. gegužės 5 d. sprendimu Nr. T1-330 „Dėl Šilutės r. Inkaklių mokyklos – daugiafunkcio centro reorganizavimo“ mažinamas darbuotojų skaičius. Dėl šios priežasties naikinama direktoriaus pareigybė. Inkaklių mokyklos – daugiafunkcio centro direktorius atleidžiamas iš pareigų pagal Lietuvos Respublikos darbo kodekso 129 straipsnio 2 dalį (dėl pareigybių skaičiaus mažinimo). Jam bus išmokama dviejų mėnesių vidutinio mėnesinio darbo užmokesčio dydžio išeitinė išmoka pagal Darbo kodekso 140 straipsnio 1 dalies 2 punktą. Vadovaujantis 140 straipsnio 2 dalimi, ši išmoka bus pradėta mokėti praėjus mėnesiui nuo atleidimo dienos ir mokama kas mėnesį lygiomis dalimis.* |
| ***2. Kaip šiuo metu yra sureguliuoti projekte aptarti klausimai.*** |
| *------* |
| ***3. Kokių pozityvių rezultatų laukiama.*** |
| *-----* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių bei keistinų aktų nėra. Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų reikės: išeitinė išmoka – 2279,10 eur ir sodrai – 706,07 eur, viso – 2985,17 eur.* |
| ***8. Projekto autorius ar autorių grupė.*** |
| *Dalia Bernotienė, Personalo ir teisės skyriaus vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *------* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga pridedama.* |

*Personalo ir teisės skyriaus vyriausioji specialistė Dalia Bernotienė*